George Frideric Handel

I George Frideric (ó Frederick) Handel (23 ya ing Febrero 1685 – 14 ya ing Abril 1759) métung yang Aleman-Britanicong compositor a píkabaluan karéng kayang opera], oratorio, imno, concerti grossi, ampong organ concerto. Migsané ya i Handel king  Halle at megobra ya antimong compositor king Hamburg ampóng Italia báyú ya migdatun king London anyang 1712, nung nú ya ménuknángan king álus mabílug nang carera, at mégí yang naturalizadong mémalén a Britanico anyang 1727. Métung ya karéng taluktuk ning estilung "matas a barroco" ("high baroque") ing kayang musica, at tinas né king pékamátas nang paniúlung ing operang Italianu at lélangán nó réng kaurian (genre) a oratorio ampóng organ concertong Ingles, at pépakilála yang báyung estilu king musicang pang-pisamban a Ingles. Tutúring deng métung karéng mapiang díling compositor ning kayang panaun.